बेरोजगार मल्टीपर्पज हेल्थ वर्कर सेहत मंत्री का 3 को घेराव करेंगे
गुरदासपुर|बेरोजगार मल्टीपर्पजहेल्थ वर्कर मेल की बैठक प्रदेश प्रधान सिकंदर सिंह, उप-जिला प्रधान रवि सरंगल और प्रदेश प्रेस सचिव रविंद्र खन्ना की अध्यक्षता में हुई। इस मौके वक्ताओं ने कहा कि बेरोजगार मल्टीपर्पज हेल्थ वर्कर मेल पिछले 9 वर्षों से नौकरी के लिए संघर्ष करते रहे हैं मगर स्वास्थ्य विभाग की ओर से खाली पड़ी 1650 पोस्टें नहीं भरी जा रही हैं। इस संबंधी पिछले दिनों सेहत मंत्री तथा विभाग अधिकारियों के साथ हुई बैठकों में 1408 पोस्टों का विज्ञापन 31 दिसंबर से पहले-पहले जारी करने का भरोसा दिलाया गया था, मगर अभी तक यह विज्ञापन जारी नहीं किया गया है। इसके विरोध में 3 जनवरी को सेहत मंत्री के आवास गांव कटैणा का घेराव किया जाएगा। इस मौके पर जगतार सिंह, मुख्तियार सिंह, कुलजीत सिंह, पूर्व प्रधान प्रीतपाल सिंह दालम आदि मौजूद थे।
hin_Deva hin_Deva